Bitka kod Peyrestortesa
<s>Bitka kod Peyrestortesa se odigrala 17. septembra 1793. godine na jugu Francuske za vrijeme Pirinejskog rata između španskih snaga pod komandom [Jerónimo Girón-Moctezuma, Marquis de las Amarillas|markiza Amarillasa]] na jednoj i generala Juana de Courtena na jednoj, i francuskih republikanskih snaga pod komadom generala Eustachea d'Aousta i Jacquesa Gogueta na drugoj strani.</s><s>Do nje je došlo prilikom španske ofenzive, koju je bio pokrenuo general Antonio Ricardos sa ciljem da zauzme francusku pokrajinu Rousillon i njen glavni grad Perpignan.</s><s>Prvi španski pokušaj, da se Perpignan zauzme frontalnim napadom je mjesec dana ranije odbijen u bitci kod Perpignana pa su Španci pokušali grad umjesto toga staviti pod opsadu, odnosno prekinuti komunikacijske linije prema sjeveru.</s><s>Za operaciju su odabrane dvije španske divizije koje su uspjele postaviti svoje položaje sjeverno i zapadno od grada, velikim dijelom zahvaljujući tome što je francuski general Barbantane, zapovjednik Istočnopirinejske armije u panici pobjegao iz grada, napustivši svoje ljudstvo.</s><s>Francuske snage su, usprkos kaosa u svome vodstvu, napale španske snage, pri čemu je ključna točka bila mjesto Peyrestortes oko 7 km sjeverozapadno od grada.</s><s>Francuzi su uspjeli postići iznenađenje te zarobiti velikih broj španskih topova namijenjenih predstojećoj opsadi grada; novi francuski napad je doveo do demoralizacije španskih snaga, koje su se do večeri povukle prema jugu, čime je bitka završila francuskom pobjedom, a Perpiganan bio osiguran.</s>

<s>U Peyrestortesu je podignut spomenik u čast bitke.</s>

<s>Izvori</s>

<s>Literatura</s>

<s></s>

<s>1793
Francuske bitke
Rat Prve koalicije</s>

